
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1106 

7 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εμπορία σιταλεύρων, σιταριού σκληρού,σιταριού - μα¬ 
λακού αρτοποιήσιμου και ζωοτροφών,πού απο¬ 
λαμβάνουν οικονομικής ενισχύσεως,κατά την διά¬ 


θεσή τους σε νησιά του Αιγαίου Πελάγους. 1 

Καθορισμός αριθμού προσώπων στα οποία η 
Γ.Γ.ΕΣΥΕ μπορεί να αναθέσει έργο με μίσθωση.... 2 


Κήρυξη υποχρεωτικής της απόφασης διαιτησίας 
12/2003 που αφορά τους όρους αμοιβής και εργα¬ 
σίας των παιδαγωγών ή βοηθών παιδαγωγών (πτυ- 
χιούχοι ανωτάτων και ανωτέρων σχολών και μη 
πτυχιούχοι) στους ιδιωτικούς παιδικούς σταθμούς 
και στα νηπιαγωγεία της περιοχής Αθηνών-Πειραι- 

ώς και Περιχώρων. 3 

Κήρυξη υποχρεωτικής της απόφασης διαιτησίας 
15/2003 που αφορά τους όρους αμοιβής και εργα¬ 
σίας των οδηγών των πάσης φύσεως φορτηγών αυ¬ 
τοκινήτων των αυτοκινήτων των εκπαιδευτηρίων 
για τη μεταφορά των μαθητών και νηπίων των αυ¬ 
τοκινήτων για τη μεταφορά προσωπικού επιχειρή¬ 
σεων, εκμεταλλεύσεων και εργασιών γενικά, κα¬ 


θώς και των οδηγών-πωλητών όλης της χώρας 4 

Έκτακτη Οικονομική ενίσχυση στους εργαζόμενους 

της επιχείρησης (Τ.ν.ΧΗΕ1_Ι_Α3) . 5 

Χορήγηση άδειας ίδρυσης και λειτουργίας Ωδείου, 

στον Νικόλαο Ματθαίου. 6 

Έγκριση μεταστέγασης του Λίνειου Ωδείου. 7 

Έγκριση μεταβίβασης της άδειας ίδρυσης και λει¬ 
τουργίας της Μουσικής Σχολής Ναυπάκτου. 8 


ΑΠΟΦΑΣΕΙΣ 

Αριθ. Α2-1607 (1) 

Εμπορία σιταλεύρων, σιταριού σκληρού,σιταριού - μαλα¬ 
κού αρτοποιήσιμου και ζωοτροφών,πού απολαμβά¬ 
νουν οικονομικής ενισχύσεως,κατά την διάθεσή τους 
σε νησιά του Αιγαίου Πελάγους. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν.1558/85 «Κυβέρνηση και Κυβερνητικά Όργα¬ 
να» όπως τροποποιήθηκε και ισχύει. 


2. Το Π.Δ 397/88 «Οργανισμόςτου Υπουργείου Εμπορί¬ 
ου» όπως τροποποιήθηκε και ισχύει. 

3. Το Ν.Δ 136/46 «Περί Αγορανομικού Κώδικος» όπως 
τροποποιήθηκε και ισχύει. 

4. Το Π.Δ 27/96 «Συγχώνευση των Υπουργείων Τουρι¬ 
σμού, Βιομηχανίας-Ενέργειας-Τεχνολογίας και Εμπορίου 
στο Υπουργείο Ανάπτυξης». 

5. Την κοινή Απόφαση 21386/16.7.2003 των Πρωθυ¬ 
πουργού και Υπουργού Ανάπτυξης «Ανάθεση αρμοδιοτή¬ 
των στόν Υφυπουργό Ανάπτυξης -Κίμωνα Κουλούρη». 

6. Την Α.Δ 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι την 16.2.89» όπως τροποποιήθη¬ 
κε και ισχύει 

7. Την κοινή Απόφαση 207655/17.1.2003 « ΦΕΚ 60/Β/ 
24.1.2003 / των Υπουργών Οικονομίας και Οικονομικών, 
Ανάπτυξης, Γεωργίας, Εμπορικής Ναυτιλίας και Αιγαίου 
«Καθορισμός διαδικασιών και δικαιολογητικών για την 
πληρωμή των εφοδιασμών με ορισμένα γεωργικά προϊό¬ 
ντα των μικρών νησιών του Αιγαίου Πελάγους» καθώς και 
την 

Απόφαση 230783/15.4.2003 του Υπουργού Γεωργίας 
ΦΕΚ 486/Β/2.4.2003 «Περί λεπτομερειών εφαρμογής της 
ως άνω Κ.Υ.Α». 

8. Την ανάγκη λήψεως μέτρων για την ομαλή εμπορία 
των απολαμβανόντων οικονομικής ενισχύσεως ως άνω 
προϊόντων, προς διασφάλιση των συμφερόντων των κα¬ 
ταναλωτών μικρών νησιών του Αιγαίου Πελάγους. 

9. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Αρθρο 1 

Το άρθρο «326 α»του Κεφαλαίου 19 της Κωδικοποιημέ- 
νης Αγορανομικής Διάταξης 14/89, όπως αυτό προστέθη¬ 
κε, συμπληρώθηκε και αντικαταστάθηκε με τις όμοιες 
2/94,4/94, 8/94 και 5/95,αντικαθίσταται ως ακολούθως 

«Αρθρο 326 α 

Εμπορία σιταλεύρων, σιταριού σκληρού, σιταριού μα¬ 
λακού αρτοποιήσιμου και ζωοτροφών, πού απολαμβά¬ 
νουν οικονομικής ενισχύσεως, κατά την διάθεσή τους σε 
νησιά του Αιγαίου Πελάγους. 

1. Στις διατάξεις του παρόντος άρθρου εντάσσονται 
αποκλειστικά και μόνο τά παρακάτω προϊόντα,όπως αυτά 

κατονομάζονται στο Παράρτημα I, πού αποτελεί αναπό¬ 
σπαστο τμήμα της Κοινής Απόφασης 207655/17-1-2003 
των Υπουργών Οικονομίας και Οικονομικών, Ανάπτυξης, 
Γεωργίας, Εμπορικής Ναυτιλίας και Αιγαίου,τα οποία 
απολαμβάνουν οικονομικής ενίσχυσης, κατά την διάθεσή 
τους στα κατωτέρω νησιά του Αιγαίου Πελάγους. 

Α/ΠΡΟΪΟΝΤΑ ΚΩΔΙΚΟΣ ΣΥΝΔΥΑΣΜΕΝΗΣ 

ΟΝΟΜΑΤΟΛΟΓΙΑΣ 

-Σιτάλευρα 1101 Και 1102 

- Σιτάρι σκληρό 1001.10.00 

- Σιτάρι μαλακό αρτοποιήσιμο 1001.90.99 

Ζωοτροφές 

-Σιτηρά 

Σιτάρι 1001 

Σίκαλη 1002 

Κριθάρι 1003 

Βρώμη 1004 

Αραβόσιτος 1005 

Σπέρματα βαμβακιού 1207.20.90 

Μηδική και χορτονομές 1214 

Κατάλοιπα και απορρίμματα 
Βιομηχανικών τροφίμων 2302 έως 2308 

Παρασκευάσματα των τύπων 
που χρησιμοποιούνται για τη 
διατροφή των ζώων 2309.90 

Β/ ΝΗΣΙΑ ΠΟΥ ΑΝΗΚΟΥΝ ΣΤΗΝ ΟΜΑΔΑ Α 

-Τα νησιά Θάσος,Σαμοθράκη, Σποράδες, Κύθηρα, Αντί 
κύθηρα, Αμολιανή. 

-Τανησιάτου Ν. Εύβοιας πλήν νήσου Εύβοιας. 

-Τά νησιά του Ν. Κυκλάδων Κέα, Κύθνος, Γυάρος, Αν¬ 
δρος,Τήνος, Σύρος, Μύκονος, Δήλος, Ρήνεια. 

Γ/ ΝΗΣΙΑ ΠΟΥ ΑΝΗΚΟΥΝ ΣΤΗΝ ΟΜΑΔΑ Β 

-Τανησιάτου Ν. Δωδεκανήσου «πλήννήσου Ρόδου. 

-Τα νησιά των Νομών Χίου, Λέσβου και Σάμου. 

-Τα λοιπά νησιά του Ν. Κυκλάδων, πλήν αυτώνπού ανή¬ 
κουν στην Ομάδα Α. 

-Το νησι'Γαύδος. 

Δ/ ΝΗΣΙΑ ΠΟΥ ΑΝΗΚΟΥΝ ΣΤΗΝ ΑΠΟΚΑΛΟΥΜΕΝΗ 
ΟΜΑΔΑ Γ 

-Τα νησιά αυτά δεν έχουν ονοματοθετηθεί και ανήκουν 
είτε στην Ομάδα Α, είτε στην Ομάδα Β. 

-Ως νησιά ανήκοντα στην Ομάδα Γ, χαρακτηρίζονται αυ¬ 
τά για τα οποία χορηγείται επιπλέον οικονομική ενίσχυση 
για την κάλυψη των εξόδων επαναφόρτωσης και μεταφο¬ 
ράς από τά νησιά διαμετακόμισης ή φόρτωσης για τα νη¬ 
σιά τελικού προορισμού, για τα οποία η απευθείας φόρ- 
τωση από την ηπειρωτική χώρα δεν είναι δυνατή ή τακτι¬ 
κή. 

2. Τα προϊόντα του Παραρτήματος I της Κοινής Υπουρ¬ 
γικής Απόφασης 207655/17.1.2003, που κατονομάζονται 
στην ως άνω παράγραφο 1, υπάγονται υποχρεωτικά στο 
καθεστώς της οικονομικής ενίσχυσης της εν λόγω Κ.Υ.Α., 
από τη στιγμή που θα εκδοθεί το υπό της ως άνω Κ.Υ.Α. 
προβλεπόμενο πιστοποιητικό ενίσχυσης, ανεξαρτήτως 
αν οι ενδιαφερόμενοι θα εισπράξουν ή όχι την οικονομική 
αυτή ενίσχυση (επιδότηση). 

3. Συντρέχουσας της υποχρέωσης της ως άνω παρα¬ 
γράφου 2, κατά την εμπορία και διακίνηση των επιδοτου- 
μένων προϊόντων της ως άνω παραγράφου 1, απαγορεύ¬ 
εται η επαναποστολή αυτών προς την υπόλοιπη Κοινότη¬ 
τα ή η εξαγωγή τους, είτε στην φυσική τους μορφή, είτε 
σαν μεταποιημένα. Εξαιρούνται από την απαγόρευση αυ¬ 
τή οι κατωτέρω εξειδικευμένες περιπτώσεις: 


α. Οι παραδοσιακές εξαγωγές και παραδοσιακές απο¬ 
στολές στο υπόλοιπο της κοινότητας προϊόντων, που 
εμπεριέχουν ως πρώτη ύλη προϊόντα της ως άνω παρα¬ 
γράφου 1, που έχουν λάβει οικονομική ενίσχυση εφοδια¬ 
σμού, στις επιτρεπόμενες ποσότητες, Κωδικούς Συνδυα¬ 
σμένης Ονοματολογίας και προορισμούς, όπως καθορί¬ 
ζονται εκάστοτε από τις αρμόδιες Δημόσιες Αρχές. 

«Ως παραδοσιακή εξαγωγή» νοείται η εμπορική μετακί¬ 
νηση του προϊόντος από ένα μέρος της Ε.Ε. προς ένα άλ¬ 
λο μέρος,εκτός του χώρου της. 

«Ως παραδοσιακή αποστολή» νοείται η εμπορική μετα¬ 
κίνηση του προϊόντος από ένα μέρος της Ε.Ε. προς ένα 
άλλο μέρος αυτής. 

β. Ειδικά το κριθάρι νήσου Λήμνου, που έχει συγκομι- 
σθεί στην νήσο αυτή και που ενισχύεται οικονομικά στις 
ποσότητες πού καθορίζονται εκάστοτε από τις Δημόσιες 
Αρχές, ποσότητες πού μπορούν να αποσταλούν μόνο στα 
λοιπά «μικρά» νησιά του Αιγαίου Πελάγους. 

γ. Κάθε άλλη περίπτωση καθοριζόμενη από τις αρμό¬ 
διες Αρχές όπου επιτρέπεται η αποστολή εντός της ίδιας 
Ομάδας νησιών (Αή Β). 

4. Επί όλων των τιμολογίων αγοραπωλησίας των επιδο- 
τουμένων προϊόντων της ως άνω παραγράφου 1, που εκ- 
δίδονται μετά τη χορήγηση του πιστοποιητικού ενίσχυ¬ 
σης, τίθεται ή αναγράφεται η ένδειξη «ΕΠΙΔΟΤΕΙΤΑΙ ΑΠΟ 
ΤΗΝ Ε.Ε.», ανεξάρτητα του αριθμού των φορέων εμπο¬ 
ρίας πού ήθελαν παρεμβληθεί, κατά την εμπορία και δια¬ 
κίνηση των προϊόντων αυτών, Η εν λόγω ένδειξη θα απει¬ 
κονίζεται σε όλα τά φύλλα των τιμολογίων (πρωτότυπο, 
αντίγραφο, στέλεχος). 

Σε κάθε τιμολόγιο αγοραπωλησίας των επιδοτουμένων 
ως άνω προϊόντων δεν επιτρέπεται. 

α. Η αναγραφή επιδοτουμένων προϊόντων με όμοια 
προϊόντα μη επιδοτούμενα. 

β. Η αναγραφή επιδοτουμένων προϊόντων με ανόμοια 
προϊόντα άσχετα επιδότησης. 

γ. Η αναγραφή επιδοτουμένων προϊόντων,πού διαφέ¬ 
ρουν όμως μεταξύ τους ως προς το ύψος της οικονομικής 
ενίσχυσης. 

Επί των σχετικών ως άνω τιμολογίων και πλησίον του 
αναγραφόμενου προϊόντος πού επιδοτείται αναγράφεται 
υποχρεωτικά, κατά περίπτωση, ο Κωδικός Συνδυασμένης 
Ονοματολογίας προϊόντος, όπως μνημονεύεται στην ως 
άνω παράγραφο 1. 

5. Ο δικαιούχος οικονομικής ενίσχυσης υποχρεούται 
όπως, επίτωνσχετικώντιμολογίωνπώλησηςπου εκδίδει για 
τα ως άνω επιδοτούμενα προϊόντα, αναγράφει, υπό μορφή 
αφαιρετέου εσόδου, την αξία της επιδότησης, πρίν από τον 
υπολογισμό του Φόρου Προστιθέμενης Αξίας (Φ.Π.Α). 

Επί των διατάξεων αυτών παρατίθεται σχετικό παρά¬ 
δειγμα στον κατωτέρω ΠΙΝΑΚΑ 1. 

Στην περίπτωση κατά την οποία τα επιδοτούμενα ως 
άνω προϊόντα, προοριζόμενα για νησιά, που κατά την ως 
άνω παράγραφο 1 ονοματοθετήθηκαν ως «ΝΗΣΙΑ ΠΟΥ 
ΑΝΗΚΟΥΝ ΣΤΗΝ ΑΠΟΚΑΛΟΥΜΕΝΗ ΟΜΑΔΑ Γ», δεν φορ¬ 
τώνονται από την ηπειρωτική χώρα λόγω αδυναμίας ή μη 
τακτικής φόρτωσης, αλλά από άλλα νησιά διαμετακόμι¬ 
σης ή φόρτωσης, ο δικαιούχος οικονομικής ενίσχυσης, 
που επιδοτείται επι πλέον για την κάλυψη των εξόδων 
επαναφόρτωσης και μεταφοράς, αναγράφει επί των σχε¬ 
τικών τιμολογίων πού εκδίδει, υπό μορφή αφαιρετέου 
εσόδου, καιτην επιδότηση για έξοδα επαναφόρτωσης και 
μεταφοράς. 

Επί των διατάξεων αυτών παρατίθεται σχετικό παρά¬ 
δειγμα στον κατωτέρω ΠΙΝΑΚΑ 2. 

ΠΙΝΑΚΑΣ 1 

Παράδειγμα «Προορισμός για νησιά Ομάδας Α» 


ΕΙΔΟΣ 

ΚΙΛΑ ΤΙΜΗ ΚΙΛΟΥ 

ΣΥΝΟΛΙΚΗ ΑΞΙΑ 

Σίκαλη 

1000 0,40 

400 

Κριθάρι 

1000 0,35 

350 

Βρώμη 

1000 0,30 

300 

ΣΥΝΟΛΟ 

3000 

1050 

Μείον επιδότηση 3000 X 0,022. 

■.66 

ΠΛΗΡΩΤΕΑ ΑΞ 

!ΙΑ ΠΡΙΝ Φ.Π.Α 

984 


Παράδειγμα «Προορισμός για νησιά Ομάδας Β» 
ΕΙΔΟΣ ΚΙΛΑ ΤΙΜΗ ΚΙΛΟΥ ΣΥΝΟΛΙΚΗ ΑΞΙΑ 


Σιτάλευρα 1500 0,50 750 

Σιτάρι σκληρό 1000 0,45 450 

Σιτάρι μαλακό 2500 0,46 1150 

ΣΥΝΟΛΟ 5000 2350 

Μείον επιδότηση 5000X0,036.180 

ΠΛΗΡΩΤΕΑ ΑΞΙΑ ΠΡΙΝ Φ.Π.Α. 2170 


ΠΙΝΑΚΑΣ 2 


Παράδειγμα «Π ροορισμός για νησιά της Ομάδας Α, που 
ανήκουν στην αποκαλούμενη Ομάδα Γ λόγω μη ονοματο- 
θέτησής τους» 


ΕΙΔΟΣ 

ΚΙΛΑ 

ΤΙΜΗ ΚΙΛΟΥ 

ΣΥΝΟΛΙΚΗ ΑΞΙΑ 

Σίκαλη 

1000 

0,40 

400 

Κριθάρι 

1000 

0,35 

350 

Βρώμη 

1000 

0,30 

300 

ΣΥΝΟΛΟ 

3000 


1050 


Μείον επιδοτήσεις 
-Κανονική 3000 X 0,022 = 66 
-Επαναφόρτωσης και μετα¬ 
φοράς \ 3000X0,009/ = 27.93 

ΠΛΗΡΩΤΕΑ ΑΞΙΑ ΠΡΙΝ ΦΠΑ 957 

Παράδειγμα «Προορισμός για νησιά της Ομάδας Β, που 
ανήκουν στην αποκαλούμενη Ομάδα Γ, λόγω μη ονομα- 
τοθέτησήςτους 


ΕΙΔΟΣ 

ΚΙΛΑ 

ΤΙΜΗ ΚΙΛΟΥ 

ΣΥΝΟΛΙΚΗ ΑΞΙΑ 

Σιτάλευρα 

1500 

0,50 

750 

Σιτάρι σκληρό 

1000 

0,45 

450 

Σιτάρι μαλακό 

2500 

0,46 

1150 

ΣΥΝΟΛΟ 

5000 


2350 


Μείον επιδοτήσεις 

-Κανονική \ 5000 X 0,036 / = 180 

-Επαναφόρτωσης και μετα- 

-φοράς 5000 X 0,009 = 45.225 

ΠΛΗΡΩΤΕΑ ΑΞΙΑ ΠΡΙΝ ΦΠΑ 2125 

6. Ο δικαιούχος οικονομικής ενίσχυσης εξαιρείται από 
την διαλαμβανόμενη στην ως άνω παράγραφο 5 υποχρέ¬ 
ωση αναγραφής επί των τιμολογίων υπό μορφή αφαιρε¬ 
τέου εσόδου,της κανονικής επιδότησης και της επιδότη¬ 
σης προς κάλυψη εξόδων επαναφόρτωσης και μεταφο¬ 
ράς, αποκλειστικά και μόνο για την περίπτωση πού ο εν 
λόγω υπόχρεος,στα πλαίσια των διατάξεωντου άρθρου 5 
της Κ.Υ.Α 207655/17.1.2003, αναγράψει τις παραπάνω 
επιδοτήσεις στα υπό του Κ.Β.Σ προβλεπόμενα παραστα¬ 
τικά «πιστωτικό σημείωμα ή πιστωτικό τιμολόγιο», αντί 
στα παραπάνω τιμολόγια. Η παραπάνω εξαίρεση τελεί 
υπό την δεσμευτική υποχρέωση του δικαιούχου οικονομι¬ 
κής ενίσχυσης όπως 


-α. Το πιστωτικό σημείωμα (ή πιστωτικό τιμολόγιο) θα 
συνοδεύει το αντίστοιχο βασικό τιμολόγιο πώλησης προς 
τους πελάτες. 

-β. Αναγράφει επίτου ανωτέρω παραστατικού τον αριθ¬ 
μό και ημερομηνία έκδοσης του βασικού τιμολογίου πώ¬ 
λησης των επιδοτουμένων προϊόντων. 

-γ. Αναγράφει στο πιστωτικό σημείωμα (ή πιστωτικό τι¬ 
μολόγιο) τις κατωτέρω ενδείξεις, κατά περίπτωση, με βά¬ 
ση τά σχετικά παραδείγματα που αναλύονται στους ΠΙ¬ 
ΝΑΚΕΣ 1 και 2 της ως άνω παραγράφου 5 
αα. Η ένδειξη «ΕΠΙ ΑΞΙΑΣ ΕΠΙΔΟΤΟΥΜΕΝΩΝ ΠΡΟΪΟ¬ 
ΝΤΩΝ» (π.χ. 1050 ΕΥΡΩ) ΕΚΠΤΩΣΗ (π.χ. 66 ΕΥΡΩ) 

Η ένδειξη αφορά επιδοτούμενα προϊόντα για νησιά 
Ομάδας Α. 

ββ. Η ένδειξη «ΕΠΙ ΑΞΙΑΣ ΕΠΙΔΟΤΟΥΜΕΝΩΝ ΠΡΟΪΟ¬ 
ΝΤΩΝ» (π.χ. 2350 ΕΥΡΩ) ΕΚΠΤΩΣΗ (π.χ. 180 ΕΥΡΩ) 

Η ένδειξη αφορά επιδοτούμενα προϊόντα για νησιά 
Ομάδας Β 

γγ. Η ένδειξη «ΕΠΙ ΑΞΙΑΣ ΕΠΙΔΟΤΟΥΜΕΝΩΝ ΠΡΟΪΟ¬ 
ΝΤΩΝ» (π.χ. 1050 ΕΥΡΩ) ΣΥΝΟΛΙΚΗ ΕΚΠΤΩΣΗ (π.χ. 93 
ΕΥΡΩ) 

Η ένδειξη αφορά επιδοτούμενα προϊόντα για νησιά 
Ομάδας Α ανήκοντα όμως στην αποκαλούμενη Ομαδα Γ, 
όπου χορηγείται η κανονική επιδότηση και η επιδότηση 
εξόδων μεταφοράς και επαναφόρτωσης. 

δδ. Η ένδειξη «ΕΠΙ ΑΞΙΑΣ ΕΠΙΔΟΤΟΥΜΕΝΩΝ ΠΡΟΪΟ¬ 
ΝΤΩΝ» (π.χ. 2350 ΕΥΡΩ) ΣΥΝΟΛΙΚΗ ΕΚΠΤΩΣΗ (π.χ 225 
ΕΥΡΩ) 

Η ένδειξη αφορά επιδοτούμενα προϊόντα για νησιά 
Ομάδας Β ανήκοντα όμως στην αποκαλούμενη Ομάδα Γ, 
όπου χορηγείται η κανονική επιδότηση και η επιδότηση 
εξόδων μεταφοράς και επαναφόρτωσης. 

7. Πέρα του δικαιούχου οικονομικής ενισχύσεως, κάθε 
τρίτος που εμπορεύεται και διακινεί τα παραπάνω επιδο¬ 
τούμενα προϊόντα, υποχρεούται όπως επί των τιμολογίων 
πώλησης αυτών αναγράφει,πέραν της ένδειξης της ως 
άνω παραγράφου 4 και την ένδειξη «ΑΠΟ ΤΗΝ ΑΞΙΑ ΕΧΕΙ 
ΑΦΑΙΡΕΘΕΙ ΤΟ ΠΟΣΟ ΤΗΣ ΟΙΚΟΝΟΜΙΚΗΣ 
ΕΝΙΣΧΥΣΗΣ..ΕΥΡΩ». 

8. Τα επιδοτούμενα προϊόντα «Σιτάλευρα - Σιτάρι Σκλη¬ 
ρό - Σιτάρι Μαλακό Αρτοποιήσιμο» διατίθενται υποχρεω¬ 
τικά μέχρι να προσφερθού ν στην κατανάλωση των νησιών 
των ομάδων Α, Β και Γ,σε συσκευασμένη μορφή, επί δε 
της συσκευασίας αυτών αναγράφονται υποχρεωτικά οι 
κατωτέρω ενδείξεις 

α. «ΕΠΙΔΟΤΕΙΤΑΙ ΑΠΟ Ε.Ε» και β. «ΝΗΣΙ ΤΗΣ ΟΜΑΔΑΣ 
Α» ή «ΝΗΣΙ ΤΗΣ ΟΜΑΔΑΣ Β» ή «ΝΗΣΙ ΤΗΣ ΟΜΑΔΑΣ Γ» 
ανάλογα με το νησί πού θα καταναλωθεί το προϊόν. 

Στις συσκευασίες αλεύρων του μισού (1) (2) ή ενός (1) 
κιλού αναγράφεται και η ένδειξη «ΕΠΙΔΟΤΕΙΤΑΙ ΑΠΟ Ε.Ε» 
και η λιανική τιμή πώλησης αυτών. 

Στις συσκευασίες αλεύρων άνω των πέντε (5) κιλών, 
πού προορίζονται για επαγγελματική χρήση, επί της συ¬ 
σκευασίας αυτών τυπώνεται η ένδειξη «ΕΠΙΔΟΤΕΙΤΑΙ 
ΑΠΟ Ε.Ε. -ΟΜΑΔΑ Αή Β ή Γ». 

Η ευθύνη για την αναγραφή των ανωτέρω ενδείξεων βα¬ 
ρύνει τον δικαιούχο οικονομικής ενίσχυσης, πληντης λια¬ 
νικής τιμής αλεύρων μικρών συσκευασίων πού βαρύνει 
τον λιανοπωλητή. 

9. Για τις επιδοτούμενες ζωοοτροφές «Σιτάρι, Σίκαλη, 
Βρώμη, Κριθάρι, Αραβόσιτος, Σπέρματα βαμβακιού, Μη¬ 
δική και Χορτονομές», μέχρι να προσφερθούν για κατανά¬ 
λωση των νησιών Ομάδας Α ή Βή Γ,ισχύουνταακόλουθα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Διατίθενται υποχρεωτικά σε συσκευασμένη μορφή, 
εφόσον παράγονται από βιομηχανίες ή βιοτεχνίες (συ¬ 
μπεριλαμβανομένων και των καταλοίπων και απορριμμά¬ 
των βιομηχανικών τροφίμων και παρασκευασμάτων των 
τύπων πού χρησιμοποιούνται για την διατροφή των ζώ¬ 
ων). 

β. Διατίθενται είτε σε χύμα μορφή είτε σε συκευασμένη, 
εφόσον δεν παράγονται από βιομηχανίες ή βιοτεχνίες. 

γ. Επί της συσκευασίας των ανωτέρω ζωοτροφών ανα¬ 
γράφονται οι ενδείξεις της ως άνω παραγράφου 8, (πλήν 
της λιανικής τιμής). 

δ. Επί ζωοτροφών πού διατίθενται σε χύμα; μορφή, οι 
ενδείξειςτης ως άνω παραγράφου 8 (πληντηςλιανικήςτι- 
μής) απεικονίζονται σε όλα τά παραστατικά στοιχεία πού 
συνοδεύουν το προϊόν (τιμολόγια,δελτία αποστολής 
κ.λπ.). 

10. Εμπορικές επιχειρήσεις (χονδρέμποροι, λιανοπω¬ 
λητές κ.λπ.) που λειτουργούν στα νησιά των Ομάδων Α, Β 
και Γ, εφόσον κατέχουν τα επιδοτούμενα προϊόντα της ως 
άνω παραγράφου 1, υποχρεούνται όπως. 

α. Μέχρι εξάντλησης των υφισταμένων αποθεμάτων, 
εκθέτουν και διαθέτουν προς πώληση τά προϊόντα αυτά, 
όλες τις ημέρες και ώρες λειτουργίας της επιχείρησης. 

β. Τοποθετούν και εκθέτουν τά προϊόντα αυτά σε ιδιαί¬ 
τερους χώρους πώλησης,απαγορευομένης της ανάμει¬ 
ξης αυτών με άλλα προϊόντα άσχετα με την επιδότηση. 

γ. Στους χώρους πώλησης των επιδοτουμένων προϊό¬ 
ντων αναρτούν ή τοποθετούν πινακίδα, ορατή από τους 
πελάτες, στην οποία με ευδιάκριτα κεφαλαία γράμματα 
αναγράφεται η ένδειξη «ΕΠΙΔΟΤΕΙΤΑΙ ΑΠΟ Ε.Ε-ΑΞΙΑ ΕΠΙ¬ 
ΔΟΤΗΣΗΣ.ΕΥΡΩ-ΠΩΛΕΙΤΑΙ ΠΡΟΣ....ΕΥΡΩ». 

δ. Κατά την ημέρα και ώρα έκθεσης στο κατάστημα, 
προς πώληση, των ως άνω επιδοτουμένων προϊόντων, 
απέχουν από την ταυτόχρονη έκθεση προς πώληση και 
ομοίων τέτοιων προϊόντων, μη εντασσομένων στο πρό¬ 
γραμμα επιδότησης. 

ε. Αμέσως μετά από κάθε αγορά των επιδοτουμένων ως 
άνω προϊόντων συντάσσουν ενυπόγραφη κατάσταση, σε 
τρία αντίτυπα, κάθε ένα των οποίων υποβάλλουν αντί¬ 
στοιχα άμεσα, στην Λιμενική Αρχή του νησιού, στην Υπη¬ 
ρεσία Εμπορίου και στήνΥπηρεσία Γεωργίας της Νομαρ¬ 
χιακής Αυτοδιοίκησης, όπου ανήκει το νησί. 

Στην εν λόγω κατάσταση δηλώνονταιτά κατωτέρω στοι¬ 
χεία 

1. Το επιδοτούμενο προϊόν (π.χ σιτάλευρα). 

2. Η αγορασθείσα ποσότητα (π.χ 100 κιλά). 

3. Ο αριθμός και ημερομηνία του τιμολογίου αγοράς ή 
ο αριθμός και ημερομηνία του δελτίου αποστολής ή άλ¬ 
λου παραστατικού (απόδειξη ποσοστικής παραλαβής 
κ.λπ.),εφόσον δεν έχει έκδοθεί άμεσα τιμολόγιο αγοράς. 

4. Η επωνυμία και διεύθυνση της επιχείρησης από την 
οποία προμηθεύθηκαν τα επιδοτούμενα αυτά προϊόντα. 

11. Εμπορικές επιχειρήσεις πού λειτουργούν στα νησιά 
των Ομάδων Α, Β και Γ, εφόσον προμηθεύονται τά επιδο¬ 
τούμενα προϊόντα «σιτάλευρα, σιτάρι σκληρό, σιτάρι μα¬ 
λακό αρτοποιήσιμο» προς χρήση για την παραγωγή με¬ 
ταποιημένων προϊόντων (π.χ. αρτοποιίας, ζαχαροπλαστι¬ 
κής κ.λπ.), υπόκεινται στις κατωτέρω υποχρεώσεις: 

α. Εφαρμόζουν τις διατάξεις της περίπτωσης (ε) της ως 
άνω παραγράφου 10. 

β. Διαθέτουν τα μεταποιημένα είδη παραγωγής τους, 
αποκλειστικά και μόνο στο νησί τους ή σε νησιά της αυτής 


Ομάδας, απαγορευομένης της πώλησης των μεταποιη¬ 
μένων αυτών ειδών σε άλλο σημείο της Κοινότητας ή σε 
Τρίτη Χώρα. 

Η περίπτωση αυτή τελεί υπό αίρεση, εφόσον οι αρμόδιες 
Δημόσιες Αρχές αντιμετωπίζουν διαφορετικά το θέμα. 

γ. Μέχρι εξάντλησηςτων υφισταμένων αποθεμάτων επι- 
δοτουμένων προϊόντων, προσφέρουν όλες τις ημέρες και 
ώρες λειτουργίας του καταστήματος, τα μεταποιημένα εί¬ 
δη πού παρασκευάσθηκαν από επιδοτούμενα προϊόντα. 

δ. Εφαρμόζουν αναλογικά τις περιπτώσεις (β) και (γ) 
της ως άνω παραγράφου 10, όσον αφορά τα μεταποιημέ¬ 
να ως άνω είδη παραγωγής τους. Η διάταξη αυτή επε- 
κτείνεται και σε επιχειρήσεις των νησιών πού αγοράζουν 
τά ως άνω μεταποιημένα είδη από τις επιχειρήσεις πού τα 
παράγουν. 

ε. Κατά την ημέρα και ώρα έκθεσης στο κατάστημα, 
προς πώληση, μεταποιημένων προϊόντων, παρασκευα- 
σθέντων από τα ως άνω επιδοτούμενα προϊόντα, απέχουν 
από την ταυτόχρονη έκθεση προς πώληση και ομοίων με¬ 
ταποιημένων προϊόντων παρασκευασθέντων από μη επι¬ 
δοτούμενα σιτάλευρα,σκληρά σιτάρια κάι σιτάρια μαλα¬ 
κά αρτοποιήσιμα». 

Αρθρο 2 

Με την έναρξη ισχύος της παρούσας καταργούνται. 

- Οι Αγορανομικές Διατάξεις 2/94 και 4/94 

- Το άρθρο 3 της Αγορανομικής Διάταξης 8/94 

- Το άρθρο 2 της Αγορανομικής Διάταξης 5/95 

Αρθρο 3 

1. Οι παραβάτες της παρούσας πού ισχύει σε όλη την 
Χώρα από 13.8.2003 διώκονται και τιμωρούνται σύμφωνα 
με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 1 Αυγούστου 2003 

Ο ΥΦΥΠΟΥΡΓΟΣ 

ΚΙΜΩΝΑΣ ΚΟΥΛΟΥΡΗΣ 
-*- 

Αριθ. 10106/Α1 5162 (2) 

Καθορισμός αριθμού προσώπων στα οποία η Γ.Γ.ΕΣΥΕ 
μπορεί να αναθέσει έργο με μίσθωση. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
του Π.Δ 226/2000 «Οργανισμός / Γ.Γ. ΕΣΥΕ» (ΦΕΚ 195/ 
τ.Α’/8.9.2000), 

2. Του άρθρου 681 του Αστικού Κώδικα, 

3. Την 38/2003 γνωμοδότηση του Β’ Τμήματος του Νο¬ 
μικού Συμβουλίου του Κράτους, από την οποία προκύπτει 
ότι στη συγκεκριμένη σύμβαση δεν υποκρύπτεται σύμβα¬ 
ση εξαρτημένης εργασίας, 

4. Την ΔΙΠΠ/Φ.ΕΓΚΡ.11/205/8818/23.6.2003 απόφαση 
της Επιτροπής του άρθρ. 2 παρ. 1 της 55/1998 Π.Υ.Σ. 
(ΦΕΚ252/Α/12.11.1998), 

5. Του άρθρου 22 του Ν.2362/95 «Περί Δημόσιου Λογι¬ 
στικού», 

6. Την ανάγκη για την εξειδικευμένη υποστήριξη της 
Γ.Γ.ΕΣΥΕ για την Ελληνική Προεδρία στο Συμβούλιο της 
Ευρωπαϊκής Ένωσης, 

7. Το γεγονός ότι το παραπάνω με στοιχ. 6 έργο είναι 
έκτακτο, δεν έχει γίνει ποτέ στο παρελθόν και δεν μπορεί 
να εκτελεστεί από τους υπηρετούντες υπαλλήλους της 
Γ.Γ.ΕΣΥΕ, γιατί απαιτεί αυξημένες και εξειδικευμένες 
γνώσεις και εμπειρία σε σχέση μετά καθήκοντα αυτών, 

8. Το γεγονός ότι, από την έκδοση της απόφασης αυτής 
προκαλείται επιβάρυνση του κρατικού προϋπολογισμού 
οκτώ χιλιάδων (8.000) ευρώ, πλέον των εξόδων μετακίνη¬ 
σης εκτός έδρας, που θα βαρύνουντις πιστώσεις του τακτι¬ 
κού προϋπολογισμού της Γ.Γ. ΕΣΥΕ με κωδ. αριθμ.εξόδου 
871 του ειδικού φορέα 23-750 για το οικονομικό έτος 2003, 

9. ΤηΔΙΔΚ/Φ. 1/2/13773 (ΦΕΚ985/Β716.7.2003) απόφα¬ 
ση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στον Υφυπουργό Εσωτερικών, Δημόσιας Διοί¬ 
κησης και Αποκέντρωσης», αποφασίζουμε: 

I. Καθορίζουμε τον αριθμό των φυσικών προσώπων, σε 
ένα (1) Εμπειρογνώμονα, στον οποίο η Γ.Γ.ΕΣΥΕ μπορεί 
να αναθέσει έργο με μίσθωση σύμφωνα με τις διατάξεις 
του άρθρου 6παραγρ. 1 του Ν. 2527/97 απάτη Γ.Γ.ΕΣΥΕ 
για χρονικό διάστημα έως 8 (οκτώ) μηνών, από το Μάιο 
μέχρι το Δεκέμβριο 2003. 

Ο Εμπειρογνώμονας θα είναι πρόσωπο με αποδεδειγ¬ 
μένη γνώση και εμπειρία σε θέματα Ευρωπαϊκών Στατι¬ 
στικών και συμμετοχής σε Επιτροπές και Ομάδες Εργα¬ 
σίας της Προεδρίας. 

II. Το έργο που θα ανατεθεί θα περιλαμβάνει τα εξής: 

Το πρώτο μέρος που θα συνίσταται στη σύνταξη συνο¬ 
λικής απολογιστικής έκθεσης με τα συμπεράσματα της 
Ελληνικής Προεδρίας στο Συμβούλιο της Ευρωπαϊκής 
Ένωσης σε θέματα Στατιστικής και η σύνταξη επί μέρους 
απολογιστικών εκθέσεων μετά από το πέρας των εργα¬ 
σιών κάθε ομάδας εργασίας σχετικά με τα ίδια θέματα. 

Το 2ο μέρος του έργου που θα συνίσταται στη σύνταξη 
των συμπερασμάτων του Συνεδρίου των επικεφαλής των 
στατιστικών φορέων των Κρατών-Μελών της Ευρωπαϊ¬ 
κής Ένωσης τον Οκτώβριο 2003. Τμήμα του 2ου μέρους 
του έργου θα αποτελεί η σύνταξη σχεδίου εισήγησης επί 
των θεμάτων του Συνεδρίου των επικεφαλής των στατι¬ 
στικών φορέων των Κρατών-Μελών της Ευρωπαϊκής 
Ένωσης τον Αύγουστο 2003. 

III. Ο τόπος εκτέλεσης του έργου θα είναι, είτε στην Ελ¬ 
λάδα είτε στο εξωτερικό ανάλογα με τις ανάγκες κάθε 
Τμήματος αυτού. 

IV. Το χρονικό διάστημα που απαιτείται για την εκτέλε¬ 
ση του έργου είναι από το Μάιο μέχρι το Δεκέμβριο 2003. 

V. Το συνολικό ποσό της αμοιβής θα ανέλθει στο ποσόν 
των 8.000 (οκτώ χιλιάδων) ευρώ συμπεριλαμβανομένου 
του Φ.Π.Α. και θα βαρύνουν τις πιστώσεις του τακτικού 
προϋπολογισμού της Γ.Γ. ΕΣΥΕ με κωδ. αριθμ. εξόδου 
871 του ειδικού φορέα 23-750 για το οικονομικό έτος 
2003. 

Οι δαπάνες των μετακινήσεων θα βαρύνουν τη Γ.Γ. 
ΕΣΥΕ με την προσκόμιση των σχετικών παραστατικών ή 
εγγράφων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΝΙΚΟΣ ΜΠΙΣΤΗΣ 

-♦- 

Αριθ. 15467 (3) 

Κήρυξη υποχρεωτικής της απόφασης διαιτησίας 12/2003 
που αφορά τους όρους αμοιβής και εργασίας των παι¬ 
δαγωγών ή βοηθών παιδαγωγών (πτυχιούχοι ανωτά- 
των και ανωτέρων σχολών και μη πτυχιούχοι) στους 
ιδιωτικούς παιδικούς σταθμούς και στα νηπιαγωγεία 
της περιοχής Αθηνών-Πειραιώς και Περιχώρων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της τιαρ.2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22.7.2003. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δευσμευ- 
όμενοι εργοδότες απασχολούν το 51 % των εργαζομένων 
του επαγγέλματος που απασχολούνται στους ιδιωτικούς 
παιδικούς σταθμούς ΑΠΠ, αποφασίζουμε: 

1) Κηρύσσουμε υποχρεωτική την απόφαση διαιτησίας 
12/2003 που αφορά τους όρους αμοιβής και εργασίας 
των παιδαγωγών ή βοηθών παιδαγωγών (πτυχιούχοι ανω- 
τάτων και ανωτέρων σχολών και μη πτυχιούχοι) στους 
ιδιωτικούς παιδικούς σταθμούς και στα νηπιαγωγεία της 
περιοχής Αθηνών-Πειραιώς και Περιχώρων για όλους του 
εργοδότες και εργαζομένους του επαγγέλματος που 
απασχολούνται στους ιδιωτικούς παιδικούς σταθμούς 
Αθηνών-Πειραιώς και Περιχώρων και που αφορά αυτή. 

2) Η ισχύς της απόφασης αυτής αρχίζει από 5.5.2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 15468 (4) 

Κήρυξη υποχρεωτικής της απόφασης διαιτησίας 15/2003 
που αφορά τους όρους αμοιβής και εργασίας των οδη¬ 
γών των πόσης φύσεως φορτηγών αυτοκινήτων των αυ¬ 
τοκινήτων των εκπαιδευτηρίων για τη μεταφορά των μα¬ 
θητών και νηπίων των αυτοκινήτων για τη μεταφορά προ¬ 
σωπικού επιχειρήσεων, εκμεταλλεύσεων και εργασιών 
γενικά, καθώς καιτωνοδηγών-πωλητώνόληςτης χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1.Τιςδιατάξειςτηςπαρ.2τουάρθρου ΙΙτουΝ. 1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 22.7.2003. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δευσμευ- 
όμενοι εργοδότες απασχολούντο 51 % των εργαζομένων 
του επαγγέλματος, αποφασίζουμε: 

1) Κηρύσσουμε υποχρεωτική την απόφαση διαιτησίας 
15/2003 που αφορά τους όρους αμοιβής και εργασίας 
των οδηγών των πόσης φύσεως φορτηγών αυτοκινήτων, 
των αυτοκινήτωντων εκπαιδευτηρίων μεταφοράς των μα¬ 
θητών και νηπίων, των αυτοκινήτων μεταφοράς του προ¬ 
σωπικού επιχειρήσεων, εκμεταλλεύσεων και εργασιών 
γενικά, καθώς και των οδηγών-πωλητών όλης της χώρας 
με εξαίρεση τους οδηγούς που απασχολούνται στα ιδιω¬ 
τικά εκπαιδευτήρια για όλους του εργοδότες και εργαζο¬ 
μένους επαγγέλματος που αφορά αυτή. 

2) Η ισχύς της απόφασης αυτής αρχίζει από 19.5.2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης 
Κυβέρνησης. 

Αθήνα, 31 Ιουλίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 32986 (5) 

Έκτακτη Οικονομική ενίσχυση στους εργαζόμενους 
της επιχείρησης (Τ.ν.Χ ΗΕΙ_Ι_Α5). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν.Δ. 2698/53( ΦΕΚ 
315/Α/10.11.53) όπωςτροποποιήθηκε μετο άρθρο 38του 
Ν. 2224/94, (ΦΕΚ 112/Α/6.7.94) 

5. Την 2233/35/29.7.2003 απόφαση του Δ.Σ. του ΟΑΕΔ 
(αριθμ. Συνεδρ. 35/29.7.2003) που μας υποβλήθηκε μετο 
Β 120616/4.8.2003 έγγραφο του. 

6. Τις διατάξειςτου άρθρου 20του Ν. 1558/85, αποφα¬ 
σίζουμε: 

1. Εγκρίνουμε την απόφαση του Διοικητικού Συμβουλί¬ 
ου του ΟΑΕΔ για την καταβολή έκτακτης οικονομικής ενί¬ 
σχυσης 800,00 ΕΥΡΩ σε κάθε ένα από τους 471 μισθω¬ 
τούς της επιχείρησης (Τ.ν.Χ. ΗΕΕΕΑ3), στο Στρατώνι Χαλ¬ 
κιδικής σύμφωνα με τις ακόλουθες προϋποθέσεις: 

α) Να ήταν μισθωτοί της επιχείρησης «Τ.ν.Χ ΗΕΕΕΑ3» 
κατά την διακοπή της λειτουργίας της και εξακολουθούν 
να έχουν σχέση εργασίας με την εταιρεία. 

β) Να προσκομίσουν τα ασφαλιστικά τους βιβλιάρια. 


2. Το πιθανό κόστος της συνολικής δαπάνης θα ανέλθει 
σε 376.800 Ευρώ (471X800=376.800 ευρώ) και θα βαρύ¬ 
νει εξ ολοκλήρου τον ΟΑΕΔ. 

3. Υπόλογος διαχειριστής ορίζεται ο προϊστάμενος της 
τοπικής υπηρεσίας Αρναίας στο Νομό Χαλκιδικής ο Παι- 
πάτης Γ εώργιος. 

4. Για την παρούσα δαπάνη να εκδοθεί χρηματικό 
ένταλμα προπληρωμής σε βάρος του ΚΑΕ2641 οικονομι¬ 
κής χρήσης έτους 2003 και η απόδοση λογαριασμού να 
γίνει σε δύο μήνες από την ημερομηνία λήξης της κατα¬ 
βολής. 

5. Η λήξη της καταβολής ορίζεται σε 60 μέρες από την 
ημερομηνία έναρξης της καταβολής της οικονομικής ενί¬ 
σχυσης. 

6. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού και ως εκ 
τούτου δεν εμπίπτει στις διατάξεις της παρ. 3 του άρθρου 
22του Ν. 2362/95 (Περί δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 43765 (6) 

Χορήγηση άδειας ίδρυσης και λειτουργίας Ωδείου, στον 
Νικόλαο Ματθαίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29του Ν. 1158/81 «περί οργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, 
Γεν.Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. του ΥΠ.ΠΟ». (ΦΕΚ987/Β/28.11.91). 

8. Την απόφαση ΥΠ.ΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

9. Το από 30.8.2002 πρακτικό αυτοψίας της Δ/νσης Πε¬ 
ριβαλλοντικών Υπηρεσιών του Δήμου Πτολεμάίδας της 
Περιφέρειας Δυτικής Μακεδονίας. 

10. Την από 28.7.2003 αίτηση μετά συνημμένα δικαιο- 
λογητικά, αποφασίζουμε: 

1. Χορηγούμε στον Νικόλαο Ματθαίου άδεια ίδρυσης 
και λειτουργίας Ωδείου που θα στεγαστεί στο κτίριο επί 
της οδού Χρύσανθου 32 στο ισόγειο και Α’ όροφο στην 

Πτολεμάίδα και θα έχει επωνυμία «ΩΔΕΙΟ ΑΦΩΝ ΜΑΤ- 
ΘΑΙΟΥ-ΠΤΟΛΕΜΑΪΔΑΣ». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα: 

1. ωδικής 2. αρμονίας 3. ενοργάνωσης 4. αντίστιξης 5. 
φυγής 6. σύνθεσης. 

Β. Σχολή Ενόργανου Μουσικής μετρήματα: 

1. πληκτών 

2. εγχόρδων 

3. πνευστών 

4. κλασικής κιθάρας. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

• Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

• Η άδεια ισχύει από το β’ εξάμηνο του σχολικού έτους 
2003 - 2004. 

• Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Η απόφαση αριθμ. ΥΠ.ΠΟ/ΚΑΤΕΧΝ/Δ/57745/26.9.2002 
«χορήγηση άδειας ίδρυσης και λειτουργίας Μουσικής 
Σχολής στον Νικόλαο Ματθαίου» (ΦΕΚ/1317/Β/ 
10.2.2002) παύει να ισχύει από την έναρξη ισχύος της πα- 
ρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 43719 (7) 

Έγκριση μεταστέγασηςτου Λίνειου Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την 84282/16.8.1994 απόφασή μας «χορήγηση άδει¬ 
ας ίδρυσης και λειτουργίας Ωδείου» (ΦΕΚ 665/τΒ/ 
2.9.1994). 


7. Το από 17.7.2003 πρακτικό αυτοψίας της Διεύθυνσης 
Τεχνικών Υπηρεσιών της Νομαρχιακής Αυτοδιοίκησης 
Αχαιός. 

8. Την από 25.7.2003 αίτηση του Αίνειου Ωδείου με τα 
συνημμένα δικαιολογητικά, αποφασίζουμε: 

Εγκρίνουμε τη μεταστέγαση του Αίνειου Ωδείου στο κτί¬ 
ριο της οδού Κωνσταντινουπόλεως αρ. 26, α’ όροφος, 
Πάτρα. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. 40065/2054 (8) 

Έγκριση μεταβίβασης της άδειας ίδρυσης και λειτουρ¬ 
γίας της Μουσικής Σχολής Ναυπάκτου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχονταςυπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την απόφαση ΥΠ.ΠΟ/ΚΑΤΕΧΝ/Δ/33223/1973/24.2.86 
«χορήγηση άδειας ίδρυσης και λειτουργίας Μουσικής 
Σχολής. 

7. Την από 1.7.2003 αίτηση με τα συνημμένα δικαιολο- 
γητικά, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας της Μουσικής Σχολής Ναυπάκτου στην Χριστί¬ 
να Παν. Κορκοντζέλου, επειδή διαθέτειτις νόμιμες προϋ¬ 
ποθέσεις. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Ιουλίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 




15412 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί.91- - β-ιτΐ3ίΙ: \λ/θ 5 γτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































